- Annoitko viljan orjille? - Minä annoin.
Sinä annoit heille yhden päivän seitsemästä lepopäiväksi?
Kyllä.
Teitkö sen saadaksesi heidän suosionsa?
Kaupunki rakennetaan tiilistä.
Vahvat tekevät niitä paljon, nälkäiset vähän.
Kuolleet eivät yhtään.
Se syytöksistä.
Arvostele nyt työn tulokset.
Pylväät ovat muistomerkki voitollesi Kadishissa,
missä mursit amorilaiset.
- Onko Egyptissä näitä korkeampia? - Ei koko maailmassa.
Näin monen orjan avulla voisit rakentaa...armeijan.
Mutta olen rakentanut kaupungin.
16 faraon leijonaa vartioi sen portteja.
Siitä tulee kaupunki Setin kunniaksi.
Ovatko orjat uskollisia Setin kunnialle vai sinulle, Mooses?
Orjat palvelevat jumalaansa...
ja minä palvelen vain sinua.
Anna oman kuvasi julistaa uskollisuuttani tuhanneksi vuodeksi.
Erinomaista!
Ramses?
Tätäkö sinä väität petokseksi?
Kuka haluaisi kruunun väkivalloin,
jos on ansainnut sen teoillaan?
Tämän ja Etiopian ansiosta
nimesi kaiverretaan omani rinnalle joka pylvääseen.
Sinun nimeäsi, Ramses, ei tule pylväisiin lainkaan.
Tuomiokirjassani olet syyttänyt veljeäsi väärin.
Tule.
Suuri farao, hän on veriperillisenne.
Otan itse, mitä minulle kuuluu.
Minä päätän, mikä on sinun.
Tule mukaani, Mooses.
Joudutko luopumaan kruunusta siksi että Mooses rakensi kaupungin?
Kaupunki, jonka hän rakentaa, on kantava nimeäni.
Nainen, jota hän rakastaa, on kantava lastani.
Niin kirjoitetaan. Niin tapahtuu.
Tämä on temppelijuhlaa varten.
Tämä...
..on hääyötäni varten.
Sitä et tarvitse koskaan.
Miksi en?
Olen ostanut sinulle paljastavampaa kangasta.
Käske heidän mennä pois.
Menkää, että kuulen, mitä tämä ryppyinen vanha luumu haastaa.
No? Mitä synkeyksiä tänään raakut?
Valmistelet häitä, joita ei koskaan pidetä.
Olet juonut hunajaviiniä!
Minä en salli faraon ja Ramseksen tulla petetyiksi.
Miksi orja välittäisi siitä, kuka farao hallitsee maata?
30 vuotta olen vaiennut.
Nyt kaikki Egyptin kuninkaat huutavat nimeäni haudoistaan,
’’Älä salli yhdenkään heprealaisen istua valtaistuimellamme.’’
Mitä sinä tarkoitat?
Ramseksen suonissa virtaa monen kuninkaan verta.
- Samoin kuin Mooseksen. - Hän on tomuakin alhaisempi.
Hänessä ei ole tippaakaan kuninkaallista verta.
Hän on heprealaisten orjien poika.
Käsken repiä sinut niin moneksi palaseksi,
etteivät korppikotkatkaan niitä löydä.
Kenen päässä tämä valhe sikisi?
Ramses ei tiedä...vielä.
Saat toistaa tuon Bithialle!
Bithia löysi orjalapsen Niilistä,
kutsui häntä pojakseen ja Egyptin prinssiksi,
ummistaen silmänsä totuudelta ja tyhjän kohdun tuskalta.
Olitteko te kaksin?
Eräs pieni tyttö vei minut heprealaisnaisen, Johabelin, luo,
jotta lapsen oikea äiti voisi imettää sitä.
Varo, vanha sammakko.
Kurnutat liikaa Moosesta vastaan.
Sekoittaisitko sinä orjien verta omaasi?
Hänestä tulee mieheni. Minä en huoli ketään muuta.
Kääri esikoisesi tähän.
Se on revitty leeviläisen kaavusta.
Se oli Mooseksen kapalovaate.
Ja sinun kuolinliinasi!
Luuletko, että välitän kenen poika hän on?
- Ramses välittää. - Sinä et ehdi kertoa sitä hänelle.
Nefratiri?
Nefratiri! Oletko sulkenut ovesi tehdäksesi prinssistä kerjäläisen?
Minä kerjäläinen olen, Mooses,
kerjään sinua ottamaan minut syliisi. Suutelemaan minua.
Sinä et ole kerjäläinen, rakkaani.
Olet valloittaja, ja minä sinun elinikäinen vankisi.
Yksi elinikä ei ole tarpeeksi.
Sinusta tulee Egyptin kuningas.
Ja minä olen jalkatyynysi.
Mies, joka olisi niin typerä, että pitäisi sinua jalkatyynynä,
ei olisi kyllin viisas Egyptin hallitsijaksi.
Prinsessa! Korpit ovat pudottaneet mustan sulan ovellesi.
- Kuka voisi...? - Unohdetaan muu maailma.
Anteeksi.
- Vanha lastenhoitaja, Memnet... - En halua kuulla mitään.
Mitä Memnetistä?
Hän on kuollut. Hänen on täytynyt pudota parvekkeelta.
En halua kuulla ikäviä asioita tänä iltana. Mene matkoihisi!
Memnetin on täytynyt kävellä tuolla parvekkeella tuhansia kertoja.
Mitä yhden orjan kuolema merkitsee meille?
Hän oli uskollinen palvelijasi.
Voiko joku rakkaudessa niin rikas olla myötätunnossa niin köyhä?
Millainen nainen pitää minua vankinaan?
Nainen, joka rakastaa sinua, eikä halua menettää sinua.
Nainen, josta tulee vaimosi. Mikään ei voi sitä muuttaa.
Eivät edes Ramseksen juonet, eivätkä Memnetin katalat valheet.
Memnet on aina nurissut. Miksi välität siitä nyt?
Koska hän nurisi sinua vastaan.
Antaa hänen uhkaustensa mennä hautaan hänen kanssaan.
Katso, ilta on tähtien kruunu
ja pimeys unohduksen kaapu.
Jaetaan ne. Kuu on valtikkamme.
- Palanen heprealaista kangasta! - Se on voinut pudota Memnetiltä.
Memnet ei ollut heprealainen. Miksi se olisi ollut hänellä?
- En minä tiedä. - Kyllä sinä tiedät.
Kerro minulle.
Hän oli viemässä sitä Ramsekselle... tuhotakseen sinut.
Miten Ramses voisi tuhota minut kankaanpalasella?
Mooses, miksi kuulustelet minua? Mitä väliä sillä on?
Minä tapoin hänet. Mitä sitten? Sata orjaa kuolee joka päivä.
- Asia on unohdettu. - Se ei ole.
- Miten tämä liittyy minuun? - Se ei vaikuta meihin mitenkään.
Miten se voisi vaikuttaa?
Eräs lapsi oli kiedottu siihen.
- Mikä lapsi? - Bithia nosti hänet vedestä.
Memnet oli hänen kanssaan.
Kuka tämä lapsi oli?
Memnet on kuollut. Kenenkään ei tarvitse tietää, kuka olet.
Surmaan jokaisen, joka tulee väliimme.
Miksi surmasit minun takiani?
Jos rakastat minua, älä valehtele. Kuka se lapsi oli?
Syleile minua.
Pidä minusta kiinni...lujasti.
Sinä et syntynyt Egyptin prinssiksi, Mooses...
vaan heprealaisten orjien pojaksi.
Uskotko tuon?
Uskon mitä tahansa haluat minun uskovan.
Sano, ettei se ole totta, ja uskon sinua.
Rakkaus ei voi vaientaa totuutta, Nefratiri.
Sinä uskot sen, muuten et olisi surmannut Memnetiä.
Minä rakastan sinua. Se on ainoa totuus, jonka tunnen.
Oliko tällä Niilin lapsella äitiä?
Memnet puhui Johabelistä.
Kysyn Bithialta.
Miten saatoit epäillä minua?
Et epäillyt minua, kun otit ensi askeleesi.
Se on Ramseksen keksimä valhe.
Äiti, onko Ramses tämän takana?
Äitisi sana Memnetin löytämää kangasta vastaan?
Miten tiedät, että se oli Memnet?
Kuka muukaan? Memnet oli Ramseksen hoitaja.
Memnet saa maksaa valheiden levittämisestä.
- Hän on jo maksanut. - Onko hän kuollut?
Nefratiri tappoi hänet.
Karkota pelot ja epäluulot.
Sinun tahtosi on Egyptin laki,
kun sinut kruunataan kuninkaaksi.
Memnet puhui heprealaisnaisesta nimeltä Johabel.
Tunsitko sinä hänet?
En.
Kasvot, jotka näin kehtoni yllä, olivat sinun,
ainoan äidin, joka minulla on ollut.
Minne tieni kulkeekin, mitä tehtäväkseni saankin,
rakastan sinua aina.
Sotavaununi. Lähden Goseniin.
Sotavaunut Gosenissa?
- Tiedätkö, kuka olen? - Siitä on vuosia.
Keitä he ovat?
Jäljellä olevat lapseni.
Puhuisin kanssasi kahden kesken.
Miksi tulit...?
- Miksi tulit tänne? - Mooses on tulossa tänne.
Minun poikani?
Ei, vaan minun poikani. Eikä hänen tarvitse tietää muuta.
Vaikka kieltäisin hänet suullani, en voisi tehdä niin silmilläni.
Sinä lähdet Gosenista tänä yönä.
Me olemme leeviläisiä, lsraelin paimenia. Emme voi jättää kansaamme.
Ottaisitko Moosekselta kaiken, mitä olen hänelle antanut?
Tekisitkö tyhjäksi kaiken, mitä olen tehnyt?
Egyptin kruunu on minun ansiostani hänen ulottuvillaan.
- Mitä annettavaa sinulla on? - Annoin hänelle elämän.
Ja minä rakkauteni! Kuivasiko sinun kätesi hänen kyyneleensä?
Särkikö sydäntäsi hänen vuokseen?
Kyllä. Sydäntäni särki.
Käsiäni pakotti halusta pidellä häntä,
mutta en uskaltanut edes koskettaa hänen vaatteensa helmaa.
Ainoa perintöni hänelle olisi ollut kurjuus,
köyhyys ja ruoska.
Ei, en ota häneltä
kunniaa ja rikkauksia, jotka olet hänelle antanut.
Kiitokseksi pidän sinusta hyvää huolta.
Sinut ja perheesi kuljetetaan pois Gosenista tänä yönä.
Minne tahansa minut lähetätkin...
jos Aabrahamin Jumalalla on poikani elämälle tarkoitus,
hän tulee sen tietämään ja täyttämään.
Tule, kokoa tavarat. Katson, ettei teiltä puutu mitään.
Sinä ja lapsesi saatte vapauden.
Onko äitini unohtanut, että vain farao voi vapauttaa orjan?
Älä tule. Täällä on vain surua.
Oletko heitä lohduttamassa, äiti?
Seurasin sinua tänne löytääkseni tämän naisen, Johabelin in...
Olet nainen, joka jäi kivien väliin.
- Kunnes sinä tulit. - Poikani, jos rakastat minua...
Minä rakastan sinua, äiti, mutta olenko minä sinun poikasi?
Vai sinun?
Ei, et ole minun poikani.
Jos uskot, että miehet ja naiset ovat karjaa,
joita liikutetaan piiskalla.
Jos kumarrat kivisille epäjumalille
ja kultaisille eläinten kuville,
et ole poikani.
Poikani olisi orja...
Hänen kätensä halkeilisivat työnteosta kaivoksissa,
hänen selkänsä olisi piiskaniskuista arvilla,
mutta hänen sydämessään palaisi elävän Jumalan henki.
Ovatko arpinen selkä ja halkeileva iho jumalasi suosion hinta?
Tämä Jumala on toivottomien toivo. Sinun paikkasi on palatsissa.
Olet noussut aurinkoon kultaisin siivin.
Sinä kuulut minulle, Nefratirille, Setille. Me rakastamme sinua.
Rakastavatko ne vähemmän, joilla ei ole toivoa?
Vannotko tämän jumalan nimessä,
että et ole äitini?
Emme edes tiedä hänen nimeään.
Katso minua silmiin ja sano, ettet ole äitini.
Mooses, Mooses, en voi.
Minä olen veljesi, Aaron.
Minä olen Mirjam, sisaresi.
- Minä olen veljenne Mooses. - Ei! Valmistautukaa heti lähtöön.
He lähtevät. Ja salaisuus heidän mukanaan.
- Kenenkään ei tarvitse hävetä. - Hävetä?
Mikä minussa on muuttunut?
Egyptiläinen tai heprealainen, olen yhä Mooses.
Nämä ovat samat kädet, samat käsivarret,
samat kasvot kuin hetki sitten.
Hetki sitten olit hänen poikansa, Egyptin voima.
Nyt olet minun poikani, Egyptin orja. Eikö siinä ole sinusta häpeämistä?
Minä en tunne häpeää.
Miten voisin hävetä naista, joka synnytti minut?
- Tai rotua, johon olen syntynyt? - lsieni Jumala.
Mooses, mitä aiot tehdä?
Tämä on vahvin side...
ja tänne jään.
- Mooses... - Jotta tietäisin, kuka olen.
Miksi heprealaisen
tai kenenkään muun täytyy olla orja?
Pankaa tavaranne takaisin. Te ette lähde minnekään.
Mooses,
onko hän tehnyt hyväksesi enemmän kuin minä?
Onko elämä, jonka häneltä sait,
parempi orjuuden mustissa kuiluissa?
Eikö oikeutta ja totuutta voi palvella paremmin valtaistuimelta?
Siten kaikki voivat hyötyä hyvyydestäsi...ja voimastasi.
En tiedä, mikä voima minua kuljettaa...
mutta olen tiellä, jota minun on seurattava.
Anna anteeksi, Bithia.
lsiemme Jumala,
joka on määrännyt lsraelin orjuuden loppumaan,
olen siunattu kaikkien maan äitien joukossa,
sillä silmäni ovat nähneet lähettämäsi vapauttajan.
Älä sido puivan härän suuta, joka tallaa viljaa
ja tekee olkia Egyptin tiiliä varten.
Älä säästä käsivarsia, jotka tuultavat viljan
erottaakseen jyvät akanoista.
Väsyneinä kantavat lukemattomat orjat viljaa
raskaasti lastatuista Niilin veneistä ihmisiä vilisevälle rannalle.
Lakkaamatta he laahustavat heinälyhteittensä painon alla
ja palaavat loputtomasti hakemaan uutta kuormaa.
Kultainen sato sadonkorjaajille,
viljaa isäntien ravinnoksi,
katkeruutta orjille,
ja olkia tiilien tekemiseen
kumaraisten naisten selässä,
raatamisen ja tuskan loputtomaan laaksoon,
joka jatkuu kilometri toisensa perään.
Mutaisten ruumiiden helvetti,
jossa polkijoiden jalat kirnuavat olkia ja savea
faraon tiiliskiviin.
Ja päällysmiesten ruoska kaikkialla
valmiina puremaan uupuneiden selkiä.
Veitsiä silppuamassa olkia.
Kuokkia murentamassa savea.
Loputtoman raadannan tauoton kierto.
Polkijoiden jaloista
tiilentekijöiden käsiin
virtaa alituinen mutavirta, kaupunkien vaatimaton siemen,
päivästä päivään, vuodesta toiseen, vuosisata toisensa jälkeen.
Orjuutta ilman lepoa, raskasta työtä ilman palkkioita.
Nämä ovat kurjuuden lapsia,
kiusattuja, toivottomia, sorrettuja.
Ja hän meni käymään veljiensä luona ja näki heidän raadantansa.
Vesityttö!
Tässä sinulle vettä.
Tanssisi ei ole helppoa, vanhus.
Jo 400 vuotta olemme sitä tanssineet.
Synkeää musiikkia.
Ja ainoa luoksemme tullut vapauttaja on ollut kuolema.
Palatkaa töihin, te kiljuvat muulit.
Olet muukalainen.
Selässäsi ei ole arpia.
Viileä vetesi antaa aihetta hymyyn.
Minun hymyni on kivenhakkaajalle.
- Vesi on sinulle. - Kiitos.
Sinun äänesi kuulostaa tutulta.
- Sinä olet...? - Yksi monista janoisista.
Sinä siellä!
Tule tänne.
Tuo on Baka, mestarirakentaja.
- Kutsuuko hän minua vai sinua? - Vesityttö! Minulla on jano.
Hän ei janoa vettä.
Kauneus on naisillemme vain kirous.
- Vettä, teidän ylhäisyytenne. - Otan viiniä, kauneuden viiniä.
Kuinka näette mitään kaunista näissä savikuopissa, herra?
Lootus kukkii Niilin harmaassa mudassa.
- Hänestä tulee hyvä sisäorja. - Älkää viekö minua omieni luota!
Se olisi vaarallista.
Noin kauniit kädetkö vaaralliset?
On toisia käsiä, tarpeeksi vahvoja surmaamaan.
Savikukassamme on piikki.
Herra Baka, rukoilen teitä.
Kyyneleitä...
Kun olet kylpenyt tuoksuvassa vedessä,
kun jäseniisi on sivelty hyvältä tuoksuvia öljyjä
ja hiuksesi kammattu santelipuulla,
sinulla ei ole aikaa kyynelille.
Tyttö ei ole teidän arvoisenne. Löydän teille...
Sinun olisi parasta löytää vapauttaja, Datan. Tuo tyttö.
Jumalan käsi hänet murskatkoon.
Tanssikaa, mutakilpikonnat, tanssikaa!
Saat ruumiimme mätänemään, varastat toivon sieluistamme.
Täytyykö sinun häväistä ja tahrata naisemmekin?
Tanssi, kirkuva pukki!
Emme ole eläimiä, vaan ihmisiä, Jumalan kuvaksi luotuja.
Tämä muuttaa sinun kuvaasi.
Jatka vain tanssiasi.
Hae tuo olkien leikkaaja.
Jätä hänet tai kuolet hänen kanssaan.
Minä en jätä miestä kuolemaan saviliejuun.
Kiitos, poika.
Mutta kuolema on orjuutta parempi,
sillä päiväni ovat päättymässä, eikä rukouksiini ole vastattu.
Mihin rukouksiin, vanhus?
Että ennen kuin kuolema ummistaa silmäni, näkisin pelastajan,
joka vie meidät kaikki vapauteen.
Kuka voisi murtaa faraon vallan?
Savenkantajat, heittäkää tämä raato korppikotkille.
Sinä otat hänen paikkansa.
Ja tanssittakaa olkia mutaan, senkin koirat.
Sivumpaan. Tehkää tietä.
Tehkää tietä.
Pois tieltä!
Tarvitsen veneeseeni toisen soutajan, vahvan orjan.
- Teidän sananne on lakimme. - Tuo iso tuolla.
Sinä!
Ei, ei hän. Tuo erityisen likainen tuolla.
Juuri hän. Hän voisi olla sopiva.
Sinä!
Ulos kuopasta!
Pois tieltä! Takaisin töihin!
Tehkää tietä!
Takaisin töihin!
Faraon paras ystävä, kuninkaallisen sinetin haltija,
Memfisin prinssi, varkaiden prinssi,
Niilin jumalan rakastama, Etiopian valloittaja,
kenraalien kenraali,
Egyptin sotajoukkojen komentaja,
ja mies mutaliejussa!
Sitäkö haluat? Olla orja?
Miksi et sitten polvistu prinsessan edessä?
Savi on jäykistänyt polveni.
Kutsunko vartijat takaisin?
- Saavatko he ne taipumaan? - Mooses! Mooses!
Sinä itsepäinen, suurenmoinen, hurmaava hupsu.
Minä en polvistu prinsessan edessä.
Ei. Polvistut naisen edessä,
joka on kantanut sinusta huolta yötä päivää katoamisestasi lähtien.
Mikä savikuopissa pitää sinut poissa sylistäni?
Minun kansani.
Täytyykö sinun rypeä kuin kansasi? Lemuta kuin he?
Jos he ovat likaisia, se on orjuuden mutaa.
Jos he löyhkäävät, se on vääryyden lemua.
- Tule takaisin palatsiin. - Salaisin Setiltä totuuden?
Että olen heprealainen ja orja.
Totuus särkisi hänen vanhan sydämensä
ja merkitsisi Bithialle maanpakoa tai kuolemaa.
Lakkaa kuuntelemasta kansasi huutoa.
Heidän jumalansa ei kuule sitä.
Kuuleeko Ramses sen, jos hän on farao?
Ei. Hän jauhaisi kansani saveen, jota he valavat,
kaksinkertaistaisi heidän työmääränsä.
Entä minä? Ajattele minua hänen vaimonaan.
Haluatko nähdä minut Ramseksen syleilyssä?
En.
Palaa sitten kanssani takaisin.
Mooses! Jumalat ovat tarkoittaneet sinut suuruuteen.
Sinun nimesi loisto säilyy pyramideja kauemmin.
Faraona voit vapauttaa kansasi, palvella haluamiasi jumalia,
kunhan minä voin palvoa sinua.
Tulen luoksesi palatsiin Setin hallitsijajuhlan päivänä.
Tule kanssani nyt.
Ei, rakkaani.
Ensin minun on mentävä mestarirakentajan puheille.
Ei, ei, ei, ei, ei.
Ei punaista tuon puvun kanssa.
Silmiäni tarvitaan enemmän muualla, herra Baka.
Ennen kuin menet, katso sitä, mitä sanoit arvottomaksi.
Tällainen kaunotar jää sinulta huomaamatta?
Kukka sallisi tällaisen kukkasen jäädä poimimatta?
Sinä näet vain mutaa. Kerää siis hänen mutaiset vaatteensa ja lähde.
Menkää kaikki.
Tiesitkö, että tämä kultainen verkko
on kudottu äyriäisten parroista?
- Antakaa minun mennä kotiin. - Tämä on sinun kotisi.
Maista tätä.
Traakian rypäleiden verta, rakkauden viiniä.
Mikään viini ei muuta rakkauttani.
Siinä tapauksessa rakkautesi on viinini.
Tulipalo!
Sotavaunuvajassa.
Vartijat! Kantakaa vettä katolle.
Datan, ota komento. Vartijat, juoskaa hänen peräänsä.
Vetäkää se ulos vajasta.
Viekää se kauemmaksi talosta.
Sinun siipesi eivät kärvenny. Eivät ainakaan tuosta palosta.
- Joosua! - Juokse! Tie on vapaa.
Mestarirakentaja ei lähde perääsi.
Etkä sinäkään, kivenhakkaaja.
Sitokaa hänet pylväiden väliin.
Katsokaa, että hänen kätensä ovat suorina.
Kuolet seisaallasi, kivenhakkaaja.
Menkää tytön perään.
Älkää palatko ilman häntä.
Senkin typerys!
Olisin pitänyt häntä vain vähän aikaa.
Hän olisi palannut luoksesi ansiokkaampana.
Kenelle nyt palautan Lilian?
Sinua ei sitten enää ole, Joosua.
Olet nähnyt minut ajamassa sotavaunuani.
Osaan sivaista kärpäsen hevosen korvasta
sen askeltamista häiritsemättä.
Olet nähnyt, miten käytän piiskaani.
Et valita, Joosua.
Mutta valitat vielä.
Kerjäät vielä kuoleman armoa.
Jonakin päivänä kuuntelet orjien huutoa.
Tämä ei ole se päivä, Joosua.
Vaikenemisesi vetää melkein vertoja kärsivällisyydelleni.
Sääli surmata niin vahva kivenhakkaaja.
- Kuolema synnyttää kuolemaa, Baka. - Kuka sinä olet?
Se, joka kysyy, mikä oikeus sinulla on surmata.
Omistajan oikeus surmata orja kuin orja.
- Tapa minut, mestariteurastaja! - Mooses!
Miksi teitte sen?
- Missä Lilia on? - Mennyt pois.
Miksi olette pukeutunut orjaksi?
Miksi Egyptin prinssi surmaa mestarirakentajan
pelastaakseen heprealaisen?
Minä olen heprealainen.
Aabrahamin Jumala. 400 vuotta olemme odottaneet.
Faraon sotilaat eivät odota niin kauan.
Kaikkivoipa on kuullut huutomme.
Sinä olet valittu.
- Minä en tunne teidän jumalaanne. - Hän tuntee sinut.
Hän toi sinut luoksemme. Et voi kääntää meille selkääsi.
Sinä vapautat meidät. Jumalan sormi osoittaa sinulle tien.
- Mistä hänen ruumiinsa löytyi? - Hiekkaan haudattuna.
Tämä on Bakan veitsi.
Ruumiissa ei ole haavoja.
Baka oli vahva mies. Hänet on voinut murtaa vain toinen vahva.
Orja, Joosua, on kivenhakkaaja.
Noutakaa tämä Joosua.
Joosuan voima ei surmannut mestarirakentajaa.
Nyt puhuu rotta, jonka piti olla korvani.
Liian monet korvat vaientavat kielen.
Menkää. Te kaikki.
No, niin? Kuka hänet surmasi?
Olen köyhä. Mutta tietoni ovat kullan arvoiset.
Olen maksanut sinulle paljon, etkä ole tuonut mitään.
Nyt tuon maailman faraon oikean pojan.
Tarjoat minulle maailmaa, kun et tuo minulle edes vapauttajaa.
Kuka surmasi Bakan?
- Vapauttaja. - Leikitkö sanoilla?
En, herra prinssi.
Onko murhaaja paennut johonkin kaukaiseen maahan?
Ei, herra prinssi.
Nimeä hänet!
Hän, joka nimitti itseään prinssiksi.
Jos hän tietäisi minun olevan täällä, hän surmaisi minut.
Hirtän sinut itse, jos vielä jaarittelet.
Monet maksaisivat paljon siitä, mitä silmäni ovat nähneet.
Yritätkö tinkiä kanssani kuin torikauppias?
En. Tässä on rahasi.
Mutta kymmenestä kultarahasta annan sinulle Egyptin rikkaudet.
Anna minulle vapauteni, niin annan sinulle valtikan.
Anna minulle Lilia, niin saat minulta prinsessan, jota mielit.
Anna minulle tämä talo, niin annan sinulle kruunun.
Anna minulle kaikki, mitä pyydän...
tai anna minulle lupa lähteä.
Annan sinulle enemmän kuin luvan lähteä.
Lähetän sinut sinne, minne kuulut.
Minä kuulun palvelukseesi.
Hyvä sitten.
Teen kanssasi kaupat.
Jos sanasi ovat mieleeni, saat, mitä pyydät.
Jos eivät, saat miekan kärjestä! Sovittu?
Sovittu.
Vapauttaja...
on Mooses.
Kerro minulle vielä, miksi egyptiläinen
vapauttaisi heprealaiset?
Mooses ei ole egyptiläinen.
Hän on heprealainen.
Orjien poika.
Maksan sinulle haluamasi hinnan.
Olen kuullut, että olen vedonlyönnissä häviöllä
- kaksi yhtä vastaan. - Minä löin vetoa viisi kultarahaa!
Häviät, jos Mooses antaa minun odottaa yhtään kauemmin.
Kaksinkertaistan panokseni.Yritän nähdä Mooseksen, katso sinä tanssia.
Sillä välin kun odotat Mooseksen kunniaa, minä kunnioitan
Setiä lahjalla.
Erikoinen lahja.
Pyysit tuoda vapauttajan pullossa, jos hän on tarua.
- Se on tyhjä. - Niin on. Koska hän ei ole tarua.
- Oletko löytänyt hänet? - Olen, isä.
Petollisuuden keskeltä,
mestarirakentajasi verta käsissään.
Kutsunko hänet faraon oikeuden eteen?
Kutsu hänet!
- Tuokaa heprealainen sisään. - Tuokaa heprealainen sisään.
Suuri farao,
seison tuomiosi varjossa.
Kenen työtä tämä on?
Varoitin sinua hänen maanpetoksestaan.
- Maanpetoksesta? - Ratkaise nyt, puhuinko totta.
Tähti ennusti hänestä
Egyptin tuhoajaa ja orjien vapauttajaa.
Se ei ole mahdollista. Egyptin prinssi!
Hän ei ole Egyptin prinssi. Hän ei ole sisaresi poika.
Hän on heprealaisorjien poika.
Puhu...
poikani.